Source: http://www.legex.ro/Ordin-1479-2013-129092.aspx
Timestamp: 2019-05-24 03:10:30+00:00
Document Index: 10759380

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8']

Ordinul 1479/2013 | Legislatie gratuita
Ordin 1479 2013 abrogă Ordin 748 2004
Ordin 1479 2013 abrogat de Ordin 835 2015
Ordin 4 2007 (3421)
Legea 40 2011 (3378)
Ordin 1917 2005 (3162)
Rectificare 155 2016 (2446)
Hotărârea 1588 2007 (1853)
Legea 571 2003 (1780)
Decretul 770 1966 (1611)
Hotărârea 831 2004 (1557)
Ordin 113 2008 (1555)
Legea 189 2000 (1543)
Ordin 231 2012 (1523)
Legea 571 2003 (1520)
Hotărârea 41 2001 (1507)
Ordin 1226 2012 (1499)
Hotărârea 44 2004 (1432)
Ordin 50 1990 (1429)
Ordin 1792 2002 (1427)
Ordin 27 2004 (1426)
Ordin 100 2013 (1203)
Ordin 30 2012 (1130)
Decretul 1219 2006
Hotărârea 1574 2006
OUG 191 2001
Decretul 78 2015
Decizia 233 2018
Hotărârea 1573 2006
Raport 16883 2018
Decretul-lege 66 1990
Hotărârea 511 1993
Hotărârea 1566 2006
Ordin 1355 2009
Ordin 454 2003
Hotărârea 663 2012
Hotărârea 1603 2006
Hotărârea 1222 2004
Ordin 1106 2003
Hotărârea 116 2010
Hotărârea 1590 2006
Ordinul Nr.1479 din 02.09.2013
privind încadrarea în activitatea de creaţie de programe pentru calculator
ACT PUBLICAT ÎN MONITORUL OFICIAL NR. 575 din 10 septembrie 2013
Având în vedere prevederile:– Hotărârii Guvernului nr. 10/2013 privind organizarea şi funcţionarea Ministerului Muncii, Familiei, Protecţiei Sociale şi Persoanelor Vârstnice;
– Hotărârii Guvernului nr. 12/2009 privind organizarea şi funcţionarea Ministerului pentru Societatea Informaţională, cu modificările şi completările ulterioare;
– Hotărârii Guvernului nr. 34/2009 privind organizarea şi funcţionarea Ministerului Finanţelor Publice, cu modificările şi completările ulterioare;
– art. 55 alin. (4) lit. l) din Legea nr. 571/2003 privind Codul fiscal, cu modificările şi completările ulterioare;
– Ordonanţei de urgenţă a Guvernului nr. 96/2012*) privind stabilirea unor măsuri de reorganizare în cadrul administraţiei publice centrale şi pentru modificarea unor acte normative,ministrul muncii, familiei, protecţiei sociale şi persoanelor vârstnice, ministrul pentru societatea informaţională şi viceprim-ministrul, ministrul finanţelor publice, emit prezentul ordin. _____*) Ordonanţa de urgenţă a Guvernului nr. 96/2012 a fost aprobată cu modificări şi completări prin Legea nr. 71/2013, publicată în Monitorul Oficial al României, Partea I, nr. 171 din 29 martie 2013, şi ulterior aprobării a suferit modificări şi completări. Articolul 1Angajaţii operatorilor economici care îşi desfăşoară activitatea pe teritoriul României în conformitate cu legislaţia în vigoare, al căror obiect de activitate include crearea de programe pentru calculator (cod CAEN 5821, 5829, 6201, 6202, 6209), precum şi angajaţii persoanelor juridice române de drept public beneficiază de scutirea de impozit pe venit, în conformitate cu prevederile art. 55 alin. (4) lit. l) din Legea nr. 571/2003 privind Codul fiscal, cu modificările şi completările ulterioare, dacă sunt îndeplinite cumulativ următoarele condiţii: a)posturile pe care sunt angajaţi corespund listei cuprinzând ocupaţiile menţionate în anexa nr. 1; b)postul face parte dintr-un compartiment specializat de informatică, evidenţiat în organigrama angajatorului, cum ar fi: centru de calcul, direcţie, departament, oficiu, serviciu, birou, compartiment sau altele similare; c)au diplomă acordată după finalizarea unei forme de învăţământ superior de lungă durată sau deţin o diplomă acordată după finalizarea ciclului I de studii universitare de licenţă, eliberată de o instituţie de învăţământ superior acreditată, având înscrisă una dintre specializările cuprinse în anexa nr. 2, şi prestează efectiv una dintre activităţile prezentate în anexa nr. 1; d)angajatorul a realizat în anul fiscal precedent şi a înregistrat distinct în balanţele analitice, ca urmare a activităţii de creare de programe pentru calculator destinate comercializării pe bază de contract, un venit anual de cel puţin echivalentul în lei a 10.000 dolari S.U.A. (calculat la cursul de schimb valutar mediu lunar comunicat de Banca Naţională a României, aferent fiecărei luni în care s-a înregistrat venitul) pentru fiecare angajat care beneficiază de scutirea de impozit pe venit. Articolul 2Activitatea de creaţie de programe pentru calculator în sensul art. 55 alin. (4) lit. l) din Legea nr. 571/2003, cu modificările şi completările ulterioare, reprezintă prestarea efectivă a uneia din activităţile de creare de programe pentru calculator corespunzătoare ocupaţiilor specifice menţionate în anexa nr. 1. Articolul 3 (1) Documentele justificative care se au în vedere la încadrarea persoanelor în prevederile art. 55 alin. (4) lit. l) din Legea nr. 571/2003, cu modificările şi completările ulterioare, conform ocupaţiilor specifice prezentate în anexa nr. 1, sunt: a)actul constitutiv, în cazul societăţilor comerciale; b)organigrama angajatorului; c)fişa postului; d)copia legalizată a diplomei acordate după finalizarea studiilor în învăţământul universitar de lungă durată, însoţită de copia legalizată de pe foaia matricolă, respectiv copia legalizată a diplomei acordate după finalizarea ciclului I de studii universitare de licenţă, însoţită de copia legalizată a suplimentului la diplomă; e)contractul individual de muncă sau copia legalizată a contractului individual de muncă; f)statul de plată întocmit separat pentru angajaţii care beneficiază de prevederile art. 55 alin. (4) lit. l) din Legea nr. 571/2003, cu modificările şi completările ulterioare; g)comanda internă, aprobată de organul de conducere abilitat al angajatorului, care să ateste procesul de creare de programe pentru calculator; h)balanţa analitică în care să fie reflectate distinct veniturile din activitatea de creare de programe pentru calculator.(2) Dosarul cuprinzând documentele justificative se va păstra la sediul angajatorului în vederea controlului.(3) Angajatorul va întocmi separat statul de plată pentru angajaţii care beneficiază de scutirea de impozit pe venit.(4) Încadrarea unei persoane în categoriile de activităţi sau de ocupaţii, în scopul beneficierii de scutirea de impozit pe venit prevăzută de art. 55 alin. (4) lit. l) din Legea nr. 571/2003, cu modificările şi completările ulterioare, constituie responsabilitatea angajatorului. Articolul 4Scutirea de impozit pe venit prevăzută de art. 55 alin. (4) lit. l) din Legea nr. 571/2003, cu modificările şi completările ulterioare, se aplică lunar numai pentru veniturile de natură salarială obţinute în baza unui contract individual de muncă, indiferent de momentul angajării persoanei care beneficiază de scutire, şi fără a fi condiţionată de contribuţia acesteia la realizarea plafonului minim de venit prevăzut la art. 1 lit. d). Articolul 5(1) Se actualizează periodic anexa nr 2 - Lista specializărilor, în conformitate cu modificările intervenite în Nomenclatorul domeniilor şi al programelor de studii universitare, domeniile şi programele de studii universitare acreditate sau autorizate să funcţioneze provizoriu, aprobat prin hotărâre a Guvernului.(2) Anexele nr. 1 şi 2 fac parte integrantă din prezentul ordin. Articolul 6Prevederile prezentului ordin vor fi duse la îndeplinire de Ministerul Muncii, Familiei, Protecţiei Sociale şi Persoanelor Vârstnice, Ministerul pentru Societatea Informaţională şi de Ministerul Finanţelor Publice. Articolul 7La data intrării în vigoare a prezentului ordin se abrogă prevederile Ordinului ministrului muncii, solidarităţii sociale şi familiei, al ministrului comunicaţiilor şi tehnologiei informaţiei şi al ministrului finanţelor publice nr. 250/189/748/2004 privind încadrarea în activitatea de creaţie de programe pentru calculator, publicat în Monitorul Oficial al României, Partea I, nr. 573 din 29 iunie 2004. Articolul 8Prezentul ordin se publică în Monitorul Oficial al României, Partea I. Ministrul muncii, familiei, protecţiei sociale şi persoanelor vârstnice, Mariana Câmpeanu Ministrul pentru societatea informaţională, Dan Nica Viceprim-ministru, ministrul finanţelor publice, Daniel Chiţoiu Ministrul delegat pentru buget, Liviu Voinea ANEXA Nr. 1LISTA cuprinzând ocupaţiile specifice activităţilor de creare de programe pentru calculator
Nr. crt. Ocupaţia Descrierea activităţii
1. Analist Activităţi de realizare a analizei în vederea definirii specificaţiilor pentru construirea efectivă a sistemelor informatice, susceptibile să răspundă cerinţelor utilizatorilor
2. Programator Activităţi de realizare a programelor pentru calculator, conform unor specificaţii predefinite, şi asamblarea lor în sisteme coerente, inclusiv testarea în vederea asigurării conformităţii cu specificaţiile
3. Proiectant de sistem informatic Activităţi care combină aptitudinile analitice şi de proiectare bazate pe cunoştinţe de specialitate cu cunoştinţe în utilizarea instrumentelor software sau a limbajelor de programare, în vederea producerii şi implementării unor soluţii funcţionale care să corespundă cerinţelor predefinite ori unor necesităţi organizaţionale
4. Inginer/Programator de sistem informatic Activităţi care combină aptitudinile analitice şi de proiectare cu cunoştinţe adecvate de tehnologie software şi hardware, în vederea definirii, proiectării, realizării, testării, implementării şi modificării sistemelor informatice ce conţin software ca principală componentă
5. Administrator de baze de date Activităţi de furnizare a expertizei de specialitate şi a asistenţei practice în managementul sistemelor de baze de date şi în utilizarea datelor informatice pentru a răspunde cerinţelor sistemului informatic în orice moment al ciclului de viaţă, în conformitate cu criteriile de calitate definite
6. Inginer software Activităţi de adaptare şi/sau de armonizare a soluţiilor hardware, software şi a sistemelor de operare, precum şi a aplicaţiilor existente ori proiectate la necesităţile reale sau estimate ale utilizatorilor, în vederea îndeplinirii cerinţelor privind satisfacerea gradului de solicitare (timpul de răspuns)
7. Manager de proiect informatic Activităţi de coordonare a sistemelor de dezvoltare specifice aplicaţiilor informatice majore, inclusiv coordonarea personalului şi urmărirea cerinţelor proiectelor (informaţii/date necesare, programare, analiză). Managerii de proiect dezvoltă, planifică, analizează, estimează şi stabilesc priorităţile aferente componentelor ce urmează să fie realizate, precum şi fazele şi termenele de execuţie a proiectelor.
ANEXA Nr. 2Lista specializărilor 1. Automatică şi informatică industrială 2. Calculatoare, Inginerie electrică şi calculatoare 3. Electronică, Electronică aplicată, Electronică şi telecomunicaţii, Comunicaţii 4. Matematică, Matematică informatică 5. Informatică, Informatică economică, Informatică aplicată 6. Cibernetică şi informatică economică, Cibernetică şi previziune economică, Statistică şi previziune economică, Contabilitate şi informatică de gestiune 7. Calculatoare şi sisteme informatice pentru apărare şi securitate naţională, Ingineria informaţiei, Tehnologia informaţiei 8. Informatică industrială, Informatică aplicată în ingineria electrică, Informatică aplicată în ingineria materialelor, Matematică şi informatică aplicată în inginerie 9. Cibernetică economică 10. Fizică informatică 11. Chimie informatică 12. Automatică şi informatică aplicată, Echipamente pentru modelare, simulare şi conducere informatizată a acţiunilor de luptă, Ingineria sistemelor multimedia 13. Tehnologii şi sisteme de telecomunicaţii, Telecomenzi şi electronică în transporturi 14. Transmisiuni, Echipamente şi sisteme electronice militare
COMENTARII la Ordinul 1479/2013
Momentan nu exista niciun comentariu la Ordinul 1479 din 2013
Alte acte pe aceeaşi temă cu Ordin 1479/2013
Ordin 748 2004
privind incadrarea in activitatea de creatie de programe pentru calculator
Ordin 835 2015